joelniklaus/EU_Wikipedias huggingface dataset:
Κατάλογος νομαρχών Καβάλας

Ο Νομάρχης Καβάλας ήταν ο διορισμένος (από το 1924 μέχρι το 1994) και εκλεγμένος (από το 1995 μέχρι το 2010) άρχων του Νομού Καβάλας της Περιφέρειας Ανατολικής Μακεδονίας και Θράκης, του ελληνικού κράτους.  

Ο νομός συστάθηκε ως Νομός Δράμας-Καβάλας οριστικά με το Βασιλικό Διάταγμα του 1915 (ΦΕΚ 120 Α΄/31-3-1915) «περί διοικητικής διαιρέσεως των νέων χωρών», με έδρα την πόλη της Δράμας. Έπειτα από διοικητικές μεταβολές, η Καβάλα έγινε αυτόνομος νομός το 1924 (ΦΕΚ 193). Στις 14 Αυγούστου 1924, με ΦΕΚ αναφέρθηκε ότι η μέχρι πρότινος Υποδιοίκηση Καβάλας μαζί με τις υποδιοικήσεις Νέστου, Πραβίου και Θάσου , που υπάγονταν στην Νομαρχία Δράμας – Καβάλας αποτελούσε πλέον ξεχωριστή Νομαρχία με την ονομασία «Καβάλλας».

Οι Νομάρχες διορίζονταν από την εκάστοτε ελληνική κυβέρνηση μέχρι το 1994. Από το 1995 μέχρι τις 31 Δεκεμβρίου 2010 οι Νομάρχες ήταν αιρετοί.

Η Νομαρχία Καβάλας σταμάτησε να υφίσταται την 31η Δεκεμβρίου 2010, όταν καταργήθηκαν οι νομαρχίες στην Ελλάδα και ενσωματώθηκαν στις Καλλικρατικές αυτοδιοικητικές Περιφέρειες, ως Περιφερειακές Ενότητες. Η έδρα της νομαρχίας ήταν η πόλη της Καβάλας.

Διορισμένοι Νομάρχες Δράμας-Καβάλας 

Στον ενιαίο νομό Δράμας-Καβάλας, υπηρέτησαν ως νομάρχες οι:
1914-1915 Δημήτριος Μαλασπίνας
1915 Παναγιώτης Σκουριώτης
1915 Αντώνιος Σπηλιωτόπουλος
1915-1916 Ανδρέας Φαρμακόπουλος
1916 Νικόλαος Μπακόπουλος (1886-1969)
1916-1918 Αλή Ναΐπ Ζαδέ - Τουρκοκρητικός
1918-1919 Θεόδωρος Γρηγορίου (1880-1962)
1919-1920 Ανδρέας Μιχαλόπουλος (1897-1982)
1920 Αναστάσιος Μπραχάλης
1921 Αντώνιος Ραγκούσης
1921-1922 Δημήτριος Κρανιώτης
1922 Αθανάσιος Κωνσταντινόπουλος
1922 Αλέξανδρος Παχνός (1890-1941)
1922-1923: Δημήτριος Ανδρεάδης
1923 Γεώργιος Μπαλούμπασης
26 Φεβρουαρίου-3 Μαΐου 1924 Θρασύβουλος Μάλλης

Διορισμένοι Νομάρχες Καβάλας

Αιρετοί Νομάρχες Καβάλας

Υπερνομάρχες Δράμας-Καβάλας-Ξάνθης 
Σύμφωνα με το άρθρο 1 παρ. 1 και 2 του Ν. 2240/94 και το Π.Δ. 62/1995 συστάθηκε Νομαρχιακή Αυτοδιοίκηση με χωρική αρμοδιότητα τις περιφέρειες των Νομών Δράμας, Καβάλας και Ξάνθης, προσωρινή έδρα την Ξάνθη (με άλλο νομοθέτημα αργότερα η έδρα έγινε οριστική) και ονομασία «Νομαρχιακή Αυτοδιοίκηση Δράμας – Καβάλας Ξάνθης», η οποία περιλάμβανε τους Νομούς Δράμας, Καβάλας και Ξάνθης.

Αντιπεριφερειάρχες Π.Ε. Καβάλας

Παραπομπές 

  *
Καβάλας
Γιοσινόρι Οχσούμι

Ο Γιοσινόρι Οσούμι (大隅 良典 Ōsumi Yoshinori, 9 Φεβρουαρίου 1945) είναι Ιάπωνας κυτταρικός βιολόγος με ειδίκευση στην αυτοφαγία, δηλαδή στην διαδικασία που ακολουθούν τα κύτταρα προκειμένου να καταστρέψουν και να ανακυκλώσουν τα κυτταρικά συστατικά. Ο Οσούμι είναι καθηγητής στο Ινστιτούτο Καινοτόμου Έρευνας στο Ινστιτούτο Τεχνολογίας του Τόκιο. Έλαβε το βραβείο Κιότο στις Βασικές Επιστήμες το 2012, το Νόμπελ Φυσιολογίας ή Ιατρικής το 2016 και το βραβείο Επιστημών το 2017 για τις ανακαλύψεις του πάνω στους μηχανισμούς για την αυτοφαγία.

Βιογραφία 

Ο Οσούμι γεννήθηκε στις 9 Φεβρουαρίου 1945 στην Φουκουόκα της Ιαπωνίας. Έλαβε πτυχίο το 1967 και μεταπτυχιακό το 1974, και τα δυο από το Πανεπιστήμιο του Τόκιο. Το 1974-77 ήταν μεταδιδακτορικός ερευνητής στο Πανεπιστήμιο Rockefeller στην Νέα Υόρκη.

Το 1977 επέστρεψε στο Πανεπιστήμιο του Τόκιο ως ερευνητικός υπότροφος ; το 1986 έγινε λέκτορας στο ίδιο πανεπιστήμιο και το 1988 έγινε αναπληρωτής καθηγητής. Το 1996 μετακόμισε στο National Institute for Basic Biology στο Οκαζάκι της Ιαπωνίας, όπου εργάστηκε ως καθηγητής. Από το 2004 έως το 2009 ήταν καθηγητής στο Graduate University for Advanced Studies στην Hayama της Ιαπωνίας. Μετά την συνταξιοδότησή του το 2014, συνέχισε να εργάζεται ως καθηγητής στο Ινστιτούτο Καινοτόμου Έρευνας στο Ινστιτούτο Τεχνολογίας του Τόκιο. Σήμερα διευθύνει το Cell Biology Research Unit, στο Ινστιτούτο Καινοτόμου Έρευνας στο Ινστιτούτο Τεχνολογίας του Τόκιο.

Ο Christian de Duve δημιούργησε τον όρο αυτοφαγία ήδη από το 1963 ενώ ο Οσούμι ξεκίνησε την έρευνά του το 1988. Μέχρι τότε, λιγότερες από 20 μελέτες είχαν δημοσιευτεί σε αυτό το θέμα. Την δεκαετία του 1990, η ομάδα του Οσούμι περιέγραψε την μορφολογία της αυτοφαγίας πάνω σε ζυμάρι και πραγματοποίησε εξετάσεις σε κύτταρα ζύμης στα οποία ταυτοποιήθηκαν τα γονίδια ώστε τα κύτταρα να είναι ικανά να αυτοφάγουν.

Το 2016 βραβεύτηκε με Νόμπελ Φυσιολογίας ή Ιατρικής "για τις ανακαλύψεις του στους μηχανισμούς της αυτοφαγίας". Είναι ο 25ος Ιάπωνας που έχει βραβευτεί με βραβείο Νόμπελ. Η σύζυγος του Οσούμι, Μάρικο, καθηγήτρια στο Πανεπιστήμιο Επιστημών του Teikyo, συνεργάστηκε στην έρευνα πάνω στην αυτοφαγία. Ο Οσούμι και η γυναίκα του έχουν γράψει μαζί πολλές ακαδημαϊκές μελέτες.

Βραβεύσεις 

Source:

2005 – Fujihara Award, Fujihara Foundation of Science
2006 – Japan Academy Prize, Japan Academy
2007 – Science Award, 
2008 – Asahi Prize, Asahi Shimbun
2012 – Kyoto Prize in Basic Sciences
2013 – Thomson Reuters Citation Laureate
2015 – Gairdner Foundation International Award
2015 – International Prize for Biology
2015 – Keio Medical Science Prize
2015 – Person of Cultural Merit
2015 – Rosenstiel Award
2016 – Wiley Prize in Biomedical Sciences
2016 – Dr. Paul Janssen Award for Biomedical Research
2016 – Nobel Prize in Physiology or Medicine
2017 – Breakthrough Prize in Life Sciences

Επιλεγμένη εργογραφία 

His original findings about autophagy in yeast cells:

Follow up with more research on yeast:

Others

Παραπομπές 

Ιάπωνες επιστήμονες
Βιολόγοι
Παλαιοσαρδηνική γλώσσα

Τα παλαιοσαρδηνικά, επίσης γνωστή ως πρωτοσαρδηνικά ή νουραγικά, είναι εξαφανισμένη γλώσσα (ή, ίσως, σύνολο γλωσσών) που ομιλείτο στη Σαρδηνία από αρχαίους Σαρδηνικούς πληθυσμούς κατά τη διάρκεια της νουραγικής εποχής. Ξεκινώντας από τη Ρωμαϊκή κατάκτηση, με τη δημιουργία ειδικής επαρχίας, τα λατινικά σταδιακά κατέληξαν να είναι η μόνη γλώσσα των κατοίκων του νησιού. Η παλιά γλώσσα (-ες) έχει αφήσει αρκετά στοιχεία σε ονόματα και τοπωνύμια, τα οποία έχουν διατηρηθεί λεξιλογικά και γραμματικά στη σύγχρονη Σαρδηνική γλώσσα.

Παραπομπές

Βιβλιογραφία 
 Alberto G. Areddu, Le origini albanesi della civiltà in Sardegna, Naples 2007
 Alberto G. Areddu, Uccelli nuragici e non nella Sardegna di oggi, ed. Kindle, 2016
 Eduardo Blasco Ferrer, ed. 2010. Paleosardo: Le radici linguistiche della Sardegna neolitica (Paleosardo: The Linguistic Roots of Neolithic Sardinian). De Gruyter Mouton.
 Johannes Hubschmid, Sardische Studien, Bern (1953)
 Massimo Pittau, La lingua sardiana o dei Protosardi, Cagliari (2000)
 Giulio Paulis, I nomi di luogo in Sardegna, Sassari (1987)
 Giulio Paulis. “Il paleosardo: retrospettive e prospettive”, Aion: Annali del Dipartimento di Studi del Mondo Classico e del Mediterraneo Antico — Sezione linguistica 30, no. 4 (2010): 11-61.
 
 Heinz Jürgen Wolf, Toponomastica Barbaricina, Nuoro (1998)

Εξαφανισμένες γλώσσες της Ευρώπης
Γουέστερν Γιουνάιτεντ ΦΚ

Η Γουέστερν Γιουνάιτεντ Φούτμπολ Κλαμπ (Western United Football Club) είναι αυστραλιανός επαγγελματικός ποδοσφαιρικός σύλλογος, με έδρα τη Βικτώρια. 

Από το 2019, θα συμμετέχει στην κορυφαία κατηγορία ποδοσφαίρου της χώρας, την A-League, με άδεια από την Ποδοσφαιρική Ομοσπονδία Αυστραλίας.

Ιστορία

Προέλευση 
Στις 13 Δεκεμβρίου 2018, ανακοινώθηκε ότι η Γουέστερν Μέλμπουρν Γκρουπ (Western Melbourne Group) θα γίνει δεκτή στην A-League, ως μέρος της νέας διαδικασίας επέκτασης.  Η Γουέστερν Μέλμπουρν θα παίξει τους εντός έδρας αγώνες της στο Καρντίνια Παρκ στο Τζιλόνγκ για τις δύο πρώτες σεζόν, ενώ θα χτίζει το γήπεδο και το προπονητικό κέντρο της στο Τάρνιτ, με αναμενόμενη ολοκλήρωση το 2021. 

Στις 11 Ιανουαρίου 2019, η Γουέστερν Μέλμπουρν Γκρουπ ανακοίνωσε τον Τζόνι Αναστασιάδη ως πρώτο βοηθό προπονητή για την πρώτη σεζόν του συλλόγου. Στις 24 Ιανουαρίου 2019, η κοινοπραξία ανακοίνωσε την ένταξη του Τζον Χάτσινσον, επίσης ως βοηθό προπονητή. 

Στις 31 Ιανουαρίου 2019, η Γουέστερν Μέλμπουρν έκανε την πρώτη της μεταγραφή, υπογράφοντας τον Παναγιώτη Κόνε πριν από την εναρκτήρια σεζόν της. Στις 12 Φεβρουαρίου 2019, ο αμυντικός Τζος Ρίσντον έγινε η πρώτη αυστραλιανή μεταγραφή του συλλόγου. 

Στις 13 Φεβρουαρίου, ανακοινώθηκε ότι ο σύλλογος θα ονομάζεται Γουέστερν Γιουνάιτεντ Φούτμπολ Κλαμπ, μετά από δημόσια ψηφοφορία που πραγματοποιήθηκε μέσω της Herald Sun.

Χρώματα και σήμα 
Στις 13 Φεβρουαρίου, ο σύλλογος αποκάλυψε ότι θα παίζει τους εντός έδρας αγώνες με πράσινο και μαύρο χρώμα. 

Στις 8 Μαΐου, ο σύλλογος ανακοίνωσε το επίσημο λογότυπο. Ο ιστότοπος του συλλόγου κατά τη στιγμή της ανακοίνωσης σχολίασε ότι το σχέδιο επηρεάστηκε από την κλίση των στεγών στα προάστια και τη γέφυρα Γουέστ Γκέιτ, με το πράσινο χρώμα να αντιπροσωπεύει την ανάπτυξη, την αρμονία και τη φρεσκάδα.

Ιδιοκτησία 
Το Φεβρουάριο του 2019, αποκαλύφθηκε ότι η Birmingham Sports Holdings είχε αρχικά χρηματοδοτήσει το τέλος της άδειας προσφοράς, πριν αποχωρήσει από το πρότζεκτ λόγω της κάμψης της αυστραλιανής αγοράς κατοικιών, που υποτίμησε τις προβλεπόμενα συγκροτήματα κατοικιών που θα κατασκευαστούν στην ίδια περιοχή με το νέο στάδιο.

Στάδιο 

Επιπροσθέτως, έχει προταθεί η κατασκευή ενός γηπέδου χωρητικότητας 15.000 θέσεων στο Τάρνιτ της Βικτώρια.

Παραπομπές

Εξωτερικοί σύνδεσμοι 
 Επίσημος ιστότοπος 

Αθλητικοί σύλλογοι Αυστραλίας
Ποδοσφαιρικές ομάδες Αυστραλίας
Γουέστερν Γιουνάιτεντ ΦΚ
Ιδρύσεις αθλητικών συλλόγων το 2017
Διοργανώσεις Ε.Π.Σ. Θεσσαλίας 2018–19

Για την περίοδο 2018–19, η Ένωση Ποδοσφαιρικών Σωματείων Θεσσαλίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μαγνησίας.

Η πρωταθλήτρια της ΕΠΣ Θεσσαλίας έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Θεσσαλίας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

Πρωτάθλημα 

Η δομή του πρωταθλήματος της Ε.Π.Σ. Θεσσαλίας είναι η εξής:

 Α΄ Κατηγορία
 Β΄ Κατηγορία
Γ΄ Κατηγορία

Α΄ Κατηγορία 
Η κορυφαία κατηγορία διεξάγεται με τη συμμετοχή 14 συλλόγων σε έναν όμιλο.  Οι δυο τελευταίοι υποβιβάζονται στη Β΄ Κατηγορία , ενώ θα υποβιβαστούν επιπλέον ομάδες αν κάποιοι από τους συλλόγους-μέλη της ΕΠΣΘ που συμμετέχουν στο πρωτάθλημα της Γ΄ Εθνικής υποβιβαστούν από αυτή.

Πρωταθλήτρια ανακηρύχθηκε η ομάδα του Διαγόρα Στεφανοβίκειου που προβιβάστηκε στη Γ΄ Εθνική και υποβιβάστηκαν οι Μυρμιδόνες Πλατάνου και ο Μαγνησιακός.

Η τελική βαθμολογία είχε ως εξής:

Πηγή: ΕΠΣ Θεσσαλίας

Β΄ Κατηγορία 
Στη Β κατηγορία συμμετείχαν 13 ομάδες σε έναν όμιλο. Δε δήλωσε συμμετοχή ο Εθνικός Βόλου.  Οι τρεις πρώτες προβιβάστηκαν στην Α΄ κατηγορία και η ομάδα που τερμάτισε στη 13η θέση υποβιβάζεται.

Γ΄ Κατηγορία 
Στη Γ΄ Κατηγορία δήλωσαν συμμετοχή 14 σύλλογοι. Οι τρεις πρώτοι προβιβάστηκαν στη Β΄ Κατηγορία

Κύπελλο 

Στο θεσμό του κυπέλλου συμμετέχουν τα σωματεία της Ε.Π.Σ. Θεσσαλίας.

Τελικός

Παραπομπές

Εξωτερικοί σύνδεσμοι 

 

Ε.Π.Σ. Θεσσαλίας
Εγχώρια ποδοσφαιρικά πρωταθλήματα 2018–2019
Εγχώρια ποδοσφαιρικά κύπελλα 2018-2019
Μαρσέλο Τροΐζι

Ο Μαρσέλο Τροΐζι Μορέιρα (Marcello Troisi Moreira, 9 Μαρτίου 1976) είναι Βραζιλιάνος πρώην ποδοσφαιριστής, ο οποίος αγωνιζόταν ως επιθετικός και νυν προπονητής ποδοσφαίρου. Είναι ο προπονητής του Ιάλυσου Ρόδου.

Σταδιοδρομία ως ποδοσφαιριστής

Προπονητική σταδιοδρομία 
Στις 27 Μαρτίου 2019, υπέγραψε συμβόλαιο με τον Ηρακλή Θεσσαλονίκης της Φούτμπολιγκ.. Στις 19 Νοεμβρίου 2019, πηγαίνει στη Ρόδο για χάρη του Ιάλυσου.

Παραπομπές

Εξωτερικοί σύνδεσμοι 
 Προφίλ στο Transfermarkt.com

Βραζιλιάνοι ποδοσφαιριστές
Επιθετικοί ποδοσφαιριστές
Ποδοσφαιριστές Οριέντε Πετρολέρο
Ποδοσφαιριστές ΠΑΟΚ
Ποδοσφαιριστές Α.Ε. Λάρισας
Ποδοσφαιριστές Λεβαδειακού
Ποδοσφαιριστές Σπορτ Κλαμπ Κορίνθιανς Παουλίστα
Ποδοσφαιριστές Σάντος Φουτεμπόλ Κλούμπε
Ποδοσφαιριστές Καμπεονάτο Μπραζιλέιρο Σέριε Α
Βραζιλιάνοι προπονητές ποδοσφαίρου
Προπονητές ποδοσφαίρου Ασοσιασάο Ντεπορτίβα Καμποφριένσε
Προπονητές ποδοσφαίρου Απόλλων Λάρισας
Προπονητές ποδοσφαίρου Ηρακλή Θεσσαλονίκης
Ξένοι προπονητές ποδοσφαίρου στην Ελλάδα
Μπαϊράμ Τσούρι (πόλη)

Το Μπαϊράμ Τσούρι () είναι πόλη που βρίσκεται στα βόρεια της Αλβανίας, κοντά στα σύνορα με το Κοσσυφοπέδιο, σε μια απομακρυσμένη, κυρίως ορεινή περιοχή. Η πόλη πήρε το όνομά της από τον Μπαϊράμ Τσούρι, εθνικό ήρωα που πολέμησε για τους Αλβανούς, πρώτον κατά της Οθωμανικής Αυτοκρατορίας και αργότερα κατά της αλβανικής κυβέρνησης. Η πόλη βρίσκεται στην κοιλάδα του Βαλμπόνα και είναι το κύριο σημείο πρόσβασης οδικώς προς τα τουριστικά αξιοθέατα και τα χωριά του Βαλμπόνα που βρίσκονται στις Αλβανικές Άλπεις.

Ιστορία 
Η Τροπόγια ιδρύθηκε από τη φυλή Μπερίσα και ήταν το κέντρο του εμπορίου από τα ανατολικά (Βιλαέτι του Κοσσυφοπεδίου) προς τα δυτικά (Βιλαέτι του Σκουτάρεως) προκειμένου να μεταφερθούν τα προϊόντα από την Αδριατική Θάλασσα. Ένα από τα κύρια εμπορικά προϊόντα ήταν το αλάτι, το οποίο ανταλλασσόταν με γεωργικά προϊόντα. Έχοντας αυτή τη γεωγραφική σημασία, η Τροπόγια ήταν το κέντρο των ορεινών περιοχών της περίφημης και παλιάς πόλης Γκιάκοβα. Στη σύγχρονη εποχή, αυτά τα υψίπεδα προσελκύουν τουρισμό, ειδικά από Ευρώπη και Ισραήλ.

Γεωγραφία 
Το Μπαϊράμ Τσούρι βρίσκεται στην κοιλάδα του ποταμού Βαλμπόνα. Είναι το κύριο σημείο πρόσβασης οδικώς προς τα χωριά Βαλμπόνα και Ρογκάμ. 

Στη μεταρρύθμιση της τοπικής αυτοδιοίκησης το 2015 έγινε δημοτική ενότητα και έδρα του δήμου Τροπόγια.

Δημογραφικά στοιχεία 
Ο πληθυσμός κατά την απογραφή του 2011 ήταν 5.340 κάτοικοι.

Οικονομία 
Η Τροπόγια παράγει πληθώρα γεωργικών προϊόντων και είναι γνωστή για τα κάστανα, τα μήλα, τα καρύδια, τα σταφύλια και ειδικά τα μούρα. Μεγάλα αποθέματα πλατίνας, ροδίου, ρουθηνίου, παλλαδίου, ιριδίου και οσμίου έχουν ανακαλυφθεί στην περιοχή. Οι Αλβανοί, Ιταλοί και Κινέζοι μηχανικοί που εργάζονται στα Αλβανικά Ορυκτά και την εταιρεία Bytyci Sh.p.k στην Τροπόγια αναφέρουν ότι η περιοχή μπορεί να έχει πάνω από 500 εκατομμύρια τόνους χρωμίου και περισσότερους από δύο δισεκατομμύρια τόνους ολιβίνη στους οποίους υπάρχει λευκόχρυσος 5-7 γραμμάρια ανά τόνο. Αυτό το γιγάντιο κοίτασμα μεταλλευμάτων είναι ένα από τα μεγαλύτερα στον κόσμο.

Κλίμα 
Το Μπαϊράμ Τσούρι έχει υγρό υποτροπικό κλίμα (κλιματική ταξινόμηση Κέππεν: Cfa).

Αξιοσημείωτοι κάτοικοι 
 Σαλί Μπερίσα - Πρόεδρος της Αλβανίας από το 1992 έως το 1997 και Πρωθυπουργός της από το 2005 έως το 2013 
 Ζανέτα Μπυμπέρι - μοντέλο 
 Αζέμ Χαϊντάρι - αντικομμουνιστής ακτιβιστής 
 Μπεσνίκ Μουσταφάι - 62ος Υπουργός Εξωτερικών της Αλβανίας 
 Γκέρχαρντ Πρόγκνι - ποδοσφαιριστής 
 Φατιμέ Σοκόλι - λαϊκή τραγουδιστρία

Παραπομπές 

Πόλεις της Αλβανίας
Αουρόρα (τηλενουβέλα)

Η Αουρόρα (Ισπανικά: Aurora) είναι μια ισπανικής γλώσσας τηλενουβέλα που παράγεται από τις Ηνωμένες Πολιτείες με βάση το τηλεοπτικό δίκτυο Telemundo Studios, του Μαϊάμι και του Μεξικού Argos Comunicación, παραγωγής του 2010. 

Πρωταγωνιστούν Σάρα Μαλντονάδο, Εουχένιο Σίγιερ και Χόρχε Λουίς Πίλα.

Κάστ 
Σάρα Μαλντονάδο ως Αουρόρα Πόνσε ντε Λεόν Πάτερσον ντε Λόμπος
Εουχένιο Σίγιερ ως Μαρτίν Λόμπος/Λορένσο Λόμπος (νεαρός)
Χόρχε Λουίς Πίλα ως Λορένσο Λόμπος
Σόνια Σμίθ ως Άνχελα Αμεναβάρ
Λισσέτ Μορέλος ως Μπλάνκα Πόνσε ντε Λεόν Πάτερσον/Μπλάνκα Λόμπος Πόνσε ντε Λεόν ντε λα Βέγα
Καρολίνα Τεχέρα ως Κλάρα Αμεναβάρ
Αϊλίν Μουχίκα ως Βανέσα Μίλλερ Κιντάνα χηρ. ντε Χάτον/ντε Άλβαρες
Ανχέλικα Μαρία ως Πασιόν Ουρκίχο
Πάμπλο Ασάρ ως Σέσαρ Λόμπος Σουάρες/Χούλιο Σέσαρ Λόμπος ντε λα Βέγα
Βανέσσα Πόσε ως Βικτόρια "Βίκι" Χάτον Μίλλερ ντε Λόμπος/Βανέσα Μίλλερ Κιντάνα (νεαρή)
Νταβίντ Τσοκάρρο ως Κριστιάν Σαντάνα/Κριστιάν Μίλλερ Ουρκίχο
Σούλι Μοντέρο ως Καταλίνα Κιντάνα ντε Πέρες χηρ. ντε Μίλλερ
Μπραούλιο Καστίγιο ως Δρ. Γουστάβο Πόνσε ντε Λεόν
Ισμαέλ Λα Ρόαα ως Φεντερίκο Άλβαρες ντε Τολέδο
Σάντρα Ντεστενάβε ως Νατάλια Σουάρες ντε Λόμπος/ντε Πόνσε ντε Λεόν
Κάρεν Σέντις ως Ινές Πάτερσον ντε Πόνσε ντε Λεόν
Μέλβιν Καμπρέρα ως Ερνέστο Ποδέστα
Ταλίνα Ντουκλάουντ ως Νίνα Λόμπος/Νατάλια Σουάρες (νεαρή)
Μόνικα Φράνκο ως Δρ. Ελισαμπέτ Οβιέδο
Ρουμπέν Μοράλες ως Ρόκε
Μιγκέλ Αουγούστο Ροδρίγκες ως Δρ. Γουίλιαμς
Κάρλα Ροδρίγκες ως Δρ. Λιλιάνα Ροσάλες
Σουλέικα Ριβέρα ως Ντιάνα ντελ Βάγιε
Χουάν Πάπλο Γιάνο ως Ραμίρο
Σαμπρίνα Πίλα ως Αουρόρα "Αουρορίτα" Λόμπος Πόνσε ντε Λεόν

Βραβεία και υποψηφιότητες

Παραπομπές

Εξωτερικοί σύνδεσμοι 

Αμερικανικές ισπανόφωνες τηλεοπτικές σειρές
Τηλενουβέλες
Κατάλογος νομαρχών Δράμας

Ο Νομάρχης Δράμας ήταν ο διορισμένος (από το 1924 μέχρι το 1994) και εκλεγμένος (από το 1995 μέχρι το 2010) άρχων του Νομού Δράμας της Περιφέρειας Ανατολικής Μακεδονίας και Θράκης, του ελληνικού κράτους.  

Ο Αλή Ναΐπ Ζαδέ διορίστηκε νομάρχης Δράμας (συμπεριλαμβανομένης και της Καβάλας, που ως το 1924 ήταν ένας νομός με έδρα τη Δράμα) από τον Γενικό Διοικητή Μακεδονίας Στέφανο Δραγούμη  λίγες μέρες μετά την απελευθέρωση της Δράμας. Ο διορισμός του έγινε στις 6 Ιουλίου 1913, αλλά έφθασε στη Δράμα στις 12 Ιουλίου 1913 και συντέλεσε πάρα πολύ στην πρώτη διοικητική οργάνωση του νομού Δράμας, βοηθούμενος από τον διορισθέντα στις 19 Ιουλίου 1913 πρώτο γραμματέα της Νομαρχίας, δικηγόρο Σερρών Νικόλαο Δ. Γουσίδη.

Ο νομός συστάθηκε ως Νομός Δράμας-περιλαμβανε και το μετεπειτα Νομο Καβάλας την περιοχη της Αλιστράτης Σερρών και την περιοχή της Σταυρούπολης Ξάνθης- την περι οριστικά με το Βασιλικό Διάταγμα του 1915 (ΦΕΚ 120 Α΄/31-3-1915) «περί διοικητικής διαιρέσεως των νέων χωρών», με έδρα την πόλη της Δράμας. Έπειτα από διοικητικές μεταβολές, η Καβάλα έγινε αυτόνομος νομός το 1924 (ΦΕΚ 193). Στις 14 Αυγούστου 1924, με ΦΕΚ αναφέρθηκε ότι η μέχρι πρότινος Υποδιοίκηση Καβάλας μαζί με τις υποδιοικήσεις Νέστου, Πραβίου και Θάσου , που υπάγονταν στην Νομαρχία Δράμας – Καβάλας αποτελούσε πλέον ξεχωριστή Νομαρχία με την ονομασία «Καβάλλας».

Οι νομάρχες διορίζονταν από την εκάστοτε ελληνική κυβέρνηση μέχρι το 1994. Από το 1995 μέχρι τις 31 Δεκεμβρίου 2010 οι νομάρχες ήταν αιρετοί.

Η Νομαρχία Δράμας σταμάτησε να υφίσταται την 31η Δεκεμβρίου 2010, όταν καταργήθηκαν οι νομαρχίες στην Ελλάδα και ενσωματώθηκαν στις Καλλικρατικές αυτοδιοικητικές Περιφέρειες, ως Περιφερειακές Ενότητες. Η έδρα της νομαρχίας ήταν η πόλη της Δράμας.

Μουσουλμάνοι νομάρχες

Διορισμένοι Νομάρχες Δράμας-Καβάλας 
Στον ενιαίο νομό Δράμας-Καβάλας, υπηρέτησαν ως νομάρχες οι:

Διορισμένοι Νομάρχες Δράμας

Αιρετοί Νομάρχες Δράμας

Υπερνομάρχες Δράμας-Καβάλας-Ξάνθης 
Σύμφωνα με το άρθρο 1 παρ. 1 και 2 του Ν. 2240/94 και το Π.Δ. 62/1995 συστάθηκε Νομαρχιακή Αυτοδιοίκηση με χωρική αρμοδιότητα τις περιφέρειες των Νομών Δράμας, Καβάλας και Ξάνθης, προσωρινή έδρα την Ξάνθη (με άλλο νομοθέτημα αργότερα η έδρα έγινε οριστική) και ονομασία «Νομαρχιακή Αυτοδιοίκηση Δράμας – Καβάλας Ξάνθης», η οποία περιλάμβανε τους Νομούς Δράμας, Καβάλας και Ξάνθης.

Αντιπεριφερειάρχες Π.Ε. Δράμας

Παραπομπές 

  *
Δραμας
Σία Λιαροπούλου

Η Σία Λιαροπούλου (Αθήνα, 4 Δεκεμβρίου 1977) είναι Ελληνίδα δημοσιογράφος και παρουσιάστρια. Έγινε γνωστή στο ευρύ κοινό από την παρουσίαση εκπομπών κοινωνικού περιεχομένου και reality εκπομπών.

Βιογραφικό
Η Σία Λιαροπούλου γεννήθηκε στην Αθήνα το 1977. Σπούδασε δημοσιογραφία στο δημοσιογραφικό εργαστήρι. Η πρώτη της δουλειά ως παρουσιάστρια έγινε στο ραδιόφωνο και συγκεκριμένα στον Status Radio 92,7 (νυν Best Radio 92,6).

Το 1997 ξεκίνησε την τηλεοπτική της πορεία στον τηλεοπτικό σταθμό Star Channel, όπου παρουσίασε την κοινωνική εκπομπή «Μια νέα αρχή», και στην οποία διάφοροι άνθρωποι εξιστορούσαν τα προβλήματά τους στο πλατό της εκπομπής και την παρουσιάστρια.

Τον Οκτώβριο του 1998, και πάλι μέσα από τη συχνότητα του Star Channel, ξεκίνησε να παρουσιάζει την εκπομπή «Τα μυστικά της αγάπης» στην απογευματινή ζώνη του σταθμού. Η εκπομπή ολοκληρώθηκε τον Ιούλιο του 2000 έχοντας σημειώσει υψηλά ποσοστά τηλεθέασης. Την ίδια περίοδο ανανέωσε το συμβόλαιο της με τον σταθμό με σκοπό να παρουσιάσει την καθημερινή ενημερωτική εκπομπή «Καλημέρα, όλη μέρα» τη σεζόν 2000-2001. Τελικά τον Οκτώβριο του 2000 έσπασε το συμβόλαιό της και απομακρύνθηκε από τον σταθμό. Επέστρεψε τηλεοπτικά το 2001 όταν υπέγραψε συμβόλαιο συνεργασίας με τον τηλεοπτικό σταθμό Tempo TV. Εκεί παρουσίασε την κοινωνική εκπομπή «Άγνωστες λέξεις» στην απογευματινή ζώνη του σταθμού.

Τον Μάρτιο του 2002, εξαιτίας των οικονομικών προβλημάτων στο Tempo, αποχώρησε από τον σταθμό και υπέγραψε συμβόλαιο συνεργασίας με το κανάλι Alter Channel παρουσιάζοντας την κοινωνική εκπομπή «Τελική απόφαση» στην πρωινή ζώνη του Alter. Η εκπομπή δε σημείωσε μεγάλη επιτυχία όπως οι προηγούμενες της παρουσιάστριας και ολοκλήρωσε τον κύκλο της τον Ιούλιο του ίδιου έτους.

Το καλοκαίρι του 2002, ανανέωσε το συμβόλαιο της με τον σταθμό για τη σεζόν 2002-2003. Τον Σεπτέμβριο του 2002, ξεκίνησε να παρουσιάζει το reality σχέσεων «Το ζευγάρι της χρονιάς» αρχικά στην καθημερινή μεσημεριανή ζώνη του σταθμού. Ύστερα από διάφορα πρόστιμα και συστάσεις του Εθνικού Συμβουλίου Ραδιοτηλεόρασης, η εκπομπή άλλαξε τη μετάδοσή της αρχικά σε δύο φορές την εβδομάδα το Σαββατοκύριακο, ενώ αργότερα μετακινήθηκε στη late night ζώνη. Τον Φεβρουάριο του 2004, το ΕΣΡ αποφάσισε να διακόψει την μετάδοση της εκπομπής «Το ζευγάρι της χρονιάς» εξαιτίας ακατάλληλου περιεχομένου και φρασεολογίας. Ενώ η παρουσιάστρια είχε ενεργό συμβόλαιο συνεργασίας με τον σταθμό επέλεξε να σταματήσει την τηλεοπτική της πορεία.

Η Σία Λιαροπούλου πλέον ασχολείται με ξενοδοχειακές επιχειρήσεις.

Φιλμογραφία

Παραπομπές

Ελληνίδες δημοσιογράφοι
Ελληνίδες τηλεπαρουσιάστριες
Σύνταγμα της Ελλάδος του 1911

Το Ελληνικό Σύνταγμα του 1911, ήταν ένα σημαντικό βήμα προς τα εμπρός για την συνταγματική ιστορία της Ελλάδας. Μετά την άνοδο του Ελευθέριου Βενιζέλου στην εξουσία μετά την επανάσταση στο Γουδί το 1909, ο Βενιζέλος αφοσιώθηκε στην προσπάθεια για μεταρρύθμιση του κράτους. Το κύριο αποτέλεσμα ήταν μια σημαντική αναθεώρηση του ελληνικού Συντάγματος του 1864.  Η αναθεώρηση του 1911 προτάθηκε ως διέξοδος από την πολιτειακή κρίση της περιόδου εκείνης ενώ δε στόχευε στη μεταβολή ούτε του πολιτεύματος ούτε της οργανωτικής δομής της πολιτείας.

Την αναθεώρηση του 1911 χαρακτηρίζει η τάση για οργάνωση και εμπέδωση του «κράτους δικαίου», αλλά και γενικότερα «του στοιχείου του φιλελευθερισμού εις το δημοκρατικόν πολίτευμα».  Η Β’ Αναθεωρητική Βουλή τροποποίησε ή συμπλήρωσε 54 συνολικά άρθρα από τα 110 του Συντάγματος του 1864 και είναι χαρακτηριστικό ότι πολλές από τις μεταβολές που επέφερε – σε ό, τι αφορά ιδίως την οργάνωση και την άσκηση των εξουσιών – εμπνέονταν άμεσα από τις θέσεις που είχε υποστηρίξει πάνω στα ίδια θέματα ο Χαρίλαος Τρικούπης, 20-30 χρόνια νωρίτερα, επηρεασμένα από τον φιλελευθερισμό του Βενιζέλου.  

Οι αξιοσημείωτες τροποποιήσεις σε σχέση με το σύνταγμα του 1864 να ειναι οι παρακάτω: 

 καλύτερη προστασία των ανθρωπίνων δικαιωμάτων, της προσωπικής ασφάλειας, της φορολογικής ισότητας, του δικαιώματος του συνεταιρίζεσθαι και το απαραβίαστο της κατοικίας, 
 για πρώτη φορά η εκπαίδευση γινόταν υποχρεωτική και δωρεάν για όλους,
 διευκόλυνση της απαλλοτρίωσης ακινήτου για διανομή σε ακτήμονες αγρότες, και ταυτόχρονη προστασία δικαιώματα ιδιοκτησίας,
 προσθήκη νέων ασυμβίβαστων για τους Βουλευτές, 
 καθιέρωση μονιμότητας των διοικητικών (δημοσίων) υπαλλήλων,
 βελτίωση της προστασίας της δικαστικής ανεξαρτησίας και καθιέρωση της ισοβιότητα των δικαστικών,  
 ίδρυση Εκλογικού Δικαστηρίου για την επίλυση των εκλογικών διαφορών που απορρέουν από βουλευτικές εκλογές,
 επανίδρυση του Συμβουλίου της Επικρατείας ως ανώτατο διοικητικό δικαστήριο (το οποίο ανασυστάθηκε και λειτούργησε πλήρως από το Σύνταγμα του 1927), 
 Τέλος απλοποιήθηκε η διαδικασία αναθεώρησης του Συντάγματος, και 
 δηλώθηκε η Καθαρεύουσα ως "επίσημη γλώσσα του Έθνους" (η υπό την πίεση των οπαδών της καθαρεύουσας).

Η συνταγματική αναθεώρηση του 1911 παρέλειψε να καθιερώσει ρητά το κοινοβουλευτικό σύστημα, και την αρχής της δεδηλωμένης, αλλά διατηρήθηκε το προηγούμενο πλέγμα διατάξεων του Συντάγματος του 1864.  Η μη ρητή καθιέρωση όμως δε σήμαινε ότι το κοινοβουλευτικό σύστημα δεν αναγνωριζόταν.

Παραπομπές

Εξωτερικοί σύνδεσμοι 
 Σαρωμένο πρωτότυπο του συντάγματος του 1911 (στα ελληνικά)

Ιστορία της Ελλάδας (1909-24)
Πολιτική της Ελλάδας
1911
Δωρική Τετράπολη

Η Δωρική Τετράπολη (Δυτική Τετράπολις) αποτελείται από ένα σύνολο τεσσάρων πόλεων που βρίσκονται κοντά στην κοιλάδα του Ποταμού Πίνδου στην περιοχή της Δωρίδας στην αρχαία Ελλάδα. Οι τέσσερις πόλεις ήταν οι: Ερινεός, Βοίον, Κυτίνιο και Πίνδος. (Στράβων, σ. 427.)

Η σημερινή τοποθεσία των τεσσάρων πόλεων είναι στη νότια Στερεά Ελλάδα.

Πηγές 
 

Αρχαία Δωρίδα
Πόλεις στην Αρχαία Ελλάδα
Μπεατρίς Τσεπκόετς

Η Μπεατρίς Τσεπκόετς (Beatrice Chepkoech, γεννήθηκε 6 Ιουλίου 1991) είναι Κενυάτισσα αθλήτρια του στίβου και των αποστάσεων με στιπλ. Είναι η κάτοχος του παγκοσμίου ρεκόρ στα  3.000 μέτρα στιπλ, με χρόνο 8:44.32.

Καριέρα 
Κέρδισε το χάλκινο μετάλλιο στα 1500 μέτρα στους Αφρικανικούς Αγώνες 2015 στο Μπραζαβίλ.

Ήταν από τις πρωταγωνίστριες στα μίτινγκ του Diamond League 2016 στα 3000 μέτρα στιπλ, και στους Ολυμπιακούς Αγώνες 2016 κατέκτησε την τετάρτη θέση στο αγώνισμα. Τέταρτη τερμάτισε και στο Παγκόσμιο Πρωτάθλημα Στίβου 2017, λόγω ενός πεσίματος μιας συναθλήτριάς της που της στέρησε το βάθρο.

Τον Ιούλιο του 2018, η Τσεπκόετς κατέρριψε το παγκόσμιο ρεκόρ, και έτρεξε 8 δευτερόλεπτα κάτω από το προηγούμενο ρεκόρ της Ρουθ Τζεμπέτ.

Το 2019 στο Παγκόσμιο Πρωτάθλημα Στίβου κατέκτησε το χρυσό μετάλλιο με χρόνο 8:57,84 σημειώνοντας ρεκόρ αγώνων. 

Στις 22 Απριλίου 2021 σημείωσε παγκόσμιο ρεκόρ δημοσίου δρόμου 5 χιλιομέτρων κερδίζοντας στο Μονακό σε 14 λεπτά και 43 δευτερόλεπτα.

Ατομικά ρεκόρ 

 800 μέτρα – 2:05.73 (2015)
 1500 μέτρα – 4:03.28 (2015)
 3000 μέτρα – 8:28.66 (2017)
 2000 μέτρα στιπλ – 6:02.47 (2015)
 3000 μέτρα στιπλ – 8:44.32 (2018) ()
 Ημιμαραθώνιος – 84:02 (2009)

Δείτε επίσης 

 Παγκόσμια ρεκόρ ανοικτού στίβου

Παραπομπές

Εξωτερικοί σύνδεσμοι 
 World Athletics : Beatrice CHEPKOECH 

Κενυάτες αθλητές του στίβου
Δρομείς μεσαίων αποστάσεων
Δρομείς μεγάλων αποστάσεων
Κάτοχοι μεταλλίων του Παγκοσμίου Πρωταθλήματος Στίβου
Παγκόσμιοι πρωταθλητές στίβου 
Αθλητές του στίβου στους Θερινούς Ολυμπιακούς Αγώνες 2016
Αθλητές του στίβου στους Θερινούς Ολυμπιακούς Αγώνες 2020
The Bachelor (ταινία, 2016)

The Bachelor είναι ο τίτλος ελληνικής κωμικής ταινίας παραγωγής 2016 σε σκηνοθεσία Αντώνη Σωτηρόπουλου και σενάριο Ρένας Ρίγγα. Στην ταινία πρωταγωνιστούν ο Γιάννης Τσιμιτσέλης, ο Νίκος Βουρλιώτης, ο Θανάσης Βισκαδουράκης και ο Αποστόλης Τότσικας που υποδύονται τέσσερις κολλητούς φίλους που οργανώνουν ένα bachelor party στη Θεσσαλονίκη.

Η ταινία σημείωσε μεγάλη εισπρακτική επιτυχία πράγμα που οδήγησε τους παραγωγούς στη δημιουργία δύο ακόμη ταινιών της σειράς The Bachelor, τις The Bachelor 2 το 2017 και The Bachelor 3 το 2018.

Την προβολή της ταινίας στην τηλεόραση ανέλαβε ο Alpha TV.

Πλοκή 
Ένα "λάθος" της νύφης, ξαναφέρνει μαζί τέσσερις φίλους της καταστροφής και έναν εκρηκτικό πεθερό. Πέντε άντρες ανεβαίνουν στη Θεσσαλονίκη για να τα γκρεμίσουν όλα. Ένας πεθερός μπαίνει σε μια νεκροφόρα με σκοπό να σκοτώσει έναν έρωτα. Μια παλιά ερωμένη χορεύει ταγκό με τις αναμνήσεις της. Ένας γάμος που ματαιώνεται και μια σχέση που ξεκινάει με το πέπλο της νύφης να ανεμίζει στον αέρα της ανεξαρτησίας.

Διανομή

Πρωταγωνιστές 
Γιάννης Τσιμιτσέλης ως Αντώνης 
Γιάννης Ζουγανέλης ως Αριστείδης 
Κατερίνα Γερονικολού ως Κατερίνα 
Αποστόλης Τότσικας ως Σάκης 
Θανάσης Βισκαδουράκης ως Ρένος 
Νίκος Βουρλιώτης ως Τζίμης
Τόνια Σωτηροπούλου ως Έρρικα

Άλλοι χαρακτήρες 
Αγορίτσα Οικονόμου ως Ανδρομάχη
Λευτέρης Ελευθερίου ως Λευτέρης
Ευτυχία Φαναριώτη ως Μερόπη 
Αλεξάνδρα Παντελάκη ως Αναστασία
Courtney Parker ως Antera
Clio Evans ως Stella 
Κατερίνα Τσάβαλου ως Ρένα 
Πένυ Αγοραστού ως σχεδιάστρια νυφικού
Γιάννης Αϊβάζης ως μπάρμαν 
Αντώνης Ζαφειρόπουλος ως αστυνομικός 
Φραντζέσκα Μπελένης ως μητέρα Αντώνη
Άρης Πλασκασοβίτης ως αδερφός Αντώνη 
Μάνος Ιωάννου ως Λευτέρης 
Γιάννα Δημάκη ως Φαίη 
Αλεξάνδρα Φωτίου ως βοηθός Ανδρομάχης 
Δημήτρης Φραγκιόγλου ως ουρολόγος 
Δανάη Παππά ως φίλη Κατερίνας

Επακόλουθες ταινίες

The Bachelor 2 
Η δεύτερη ταινία έκανε πρεμιέρα στις 25 Δεκεμβρίου 2017. Οι Αντώνης, Ρένος και Τζίμης εκδράμουν στην Κρήτη για να «συμπαρασταθούν» στον φίλο τους Κώστα, ο οποίος ετοιμάζεται να παντρευτεί την κόρη ενός κρητικού παλαιάς κοπής.

The Bachelor 3 
Η τρίτη ταινία έκανε πρεμιέρα στις 25 Δεκεμβρίου 2018. Ο Τζίμης καλεί τους τρεις κολλητούς του να γνωρίσουν τα πεθερικά του που φτάνουν στην Αθήνα από την Αφρική, με τον Ρένο να αναλαμβάνει χρέη κουμπάρου στον επικείμενο «παραδοσιακό» γάμο.

The Black Bachelor 
Τα γυρίσματα της τέταρτης ταινίας ξεκίνησαν στην 1 Σεπτεμβρίου 2021. Η ταινία έχει στοιχεία κωμωδίας και τρόμου, ενώ δεν έχει να κάνει με γάμο. Έκανε πρεμιέρα στις 9 Δεκεμβρίου 2021. Οι γνωστοί χαρακτήρες με μια νέα προσθήκη στη παρέα τους πηγαίνουν σε ένα στοιχειομενο σπίτι.

Παραπομπές

Ελληνικές ταινίες
Ελληνόφωνες ταινίες
Ταινίες γυρισμένες στην Ελλάδα
Ελληνικές κωμικές ταινίες
Ταινίες του 2016
Έντερσον Μοράες

Ο Έντερσον Σαντάνα ντε Μοράες (γεννήθηκε στις 31 Φεβρουαρίου 1993), γνωστός κυρίως ως Έντερσον (), είναι Βραζιλιάνος ποδοσφαιριστής, ο οποίος αγωνίζεται για την αγγλική ομάδα Μάντσεστερ Σίτι και την εθνική Βραζιλίας ως τερματοφύλακας. Σύμφωνα με το Διεθνές Κέντρο Αθλητικών Μελετών, θεωρείται ως ο ακριβότερος τερματοφύλακας στον κόσμο για το 2018.

Ξεκίνησε την καριέρα του στην Σάο Πάουλο ΦΚ το 2008, πριν ενταχθεί στην πορτογαλική Μπενφίκα όπου αγωνίστηκε εκεί για δύο χρόνια. Το 2012 έφυγε από την Ριμπεϊράο και μετακόμισε στην Ρίο Άβε της πρώτης κατηγορίας Πορτογαλίας. Το 2015 επέστρεψε στην Μπενφίκα και πιο συγκεκριμένα στην Μπενφίκα Β. Λίγο αργότερα προβιβάστηκε στην κύρια ομάδα όπου πέρασε 2 σεζόν και κέρδισε τέσσερις τίτλους από διάφορες διοργανώσεις. 

Για την σεζόν 2017-18, ο Έντερσον υπέγραψε με την Μάντσεστερ Σίτι. Η αγορά του κόστισε 35 εκατομμύρια λίρες και έγινε ο ακριβότερος τερματοφύλακας όλων των εποχών σε όρους ονομαστικής αξίας σε λίρες κατά την περίοδο της μεταφοράς του. Μαζί με την Μάντσεστερ Σίτι κέρδισε την Πρέμιερ Λιγκ και το Λιγκ Καπ, ενώ την επόμενη σεζόν πέτυχε εγχώριο τρεμπλ. 

Ο Έντερσον έκανε το ντεμπούτο του στην κύρια εθνική ομάδα της Βραζιλίας το 2017, αφού αγωνίστηκε προηγουμένως για την ομάδα Κ23. Συμμετείχε στο Παγκόσμιο Κύπελλο του 2018 ως μέλος της εθνικής Βραζιλίας.

Παραπομπές 

Βραζιλιάνοι ποδοσφαιριστές
Ποδοσφαιριστές Εθνικής Βραζιλίας
Ποδοσφαιριστές ολυμπιακής ομάδας Βραζιλίας
Ποδοσφαιριστές Μάντσεστερ Σίτι
Ποδοσφαιριστές Πρέμιερ Λιγκ
Ποδοσφαιριστές Μπενφίκα
Ποδοσφαιριστές Μπενφίκα Β
Ποδοσφαιριστές Πριμέιρα Λίγκα
Ποδοσφαιριστές Σεγκούντα Λίγκα
Ποδοσφαιριστές Ρίο Άβε ΦΚ
Ποδοσφαιριστές Παγκοσμίου Κυπέλλου 2018
Τερματοφύλακες ποδοσφαιριστές
Ποδοσφαιριστές Κόπα Αμέρικα 2021
Λαμπάκης

Το ελληνικό επώνυμο Λαμπάκης μπορεί να αναφέρεται στα εξής πρόσωπα:

 Γεώργιος Λαμπάκης (1854-1941), αρχαιολόγος, θεολόγος
 Εμμανουήλ Λαμπάκης (1859-1909), ζωγράφος, αγιογράφος, αδερφός του Γεωργίου Λαμπάκη
 Ευάγγελος Λαμπάκης (γενν. 1955), δικηγόρος, δήμαρχος Αλεξανδρούπολης (2011-2019)
 Στράτος Λαμπάκης, δήμαρχος Γαύδου (2002-2014)

Ελληνικά επώνυμα
Θεώρημα του Μενελάου

Το Θεώρημα του Μενελάου, που πήρε το όνομά του από τον Μενέλαο τον Αλεξανδρέα, αναφέρεται σε ένα τρίγωνο ΑΒC της Επιπεδομετρίας. Σύμφωνα με τη διατύπωση του θεωρήματος, αν μία ευθεία τέμνει τις πλευρές BC, CA, AB του τριγώνου στα σημεία D, E, F αντίστοιχα (που είναι διαφορετικά από τα A, B, C), τότε

 

ή πιο απλά

 

Η εξίσωση χρησιμοποιεί προσανατολισμένα μήκη, δηλ. το μήκος ΑΒ είναι θετικό ή αρνητικό αν το Α είναι στα αριστερά ή στα δεξιά του Β σύμφωνα με κάποιον σταθερό προσανατολισμό της ευθείας. Για παράδειγμα, το ΑF/FΒ έχει θετική τιμή αν το F είναι μεταξύ του Α και του Β και αρνητική διαφορετικά.

Το αντίστροφο είναι επίσης αληθές: αν για τα σημεία D, E, F των πλευρών BC, CA, AB ισχύει ότι
 
τότε τα D, E, F είναι συγγραμμικά. Το αντίστροφο συχνά περιλαμβάνεται ως μέρος του θεωρήματος.

Το θεώρημα του Μενελάου είναι όμοιο με αυτό του Τσεβά: τα δύο θεωρήματα διαφέρουν μόνο στο πρόσημο.

Ιστορία
Δεν είναι βέβαιο, ποιος ανακάλυψε το θεώρημα· πάντως η πιο αρχαία εμφάνισή του υπάρχει στα Σφαιρικά του Μενελάου. Εκεί εμφανίζεται η εκδοχή του θεωρήματος στο επίπεδο ως λήμμα, για την απόδειξη της εκδοχής του θεωρήματος στη σφαίρα.

Στην Αλμαγέστη ο Κλαύδιος Πτολεμαίος εφαρμόζει το θεώρημα σε πολλές περιπτώσεις της Σφαιρικής Γεωμετρίας. Κατά τη χρυσή περίοδο του Ισλάμ (8ος-14ος αι.) οι Μουσουλμάνοι λόγιοι αφιέρωσαν έναν αριθμό από έργα, που σχετίζονται με τη σπουδή του θεωρήματος του Πτολεμαίου και αναφέρονται ως η πρόταση η σχετική με τις τέμνουσες (shakl al-qatta). Το πλήρες τετράπλευρο εκαλείτο το σχήμα των τεμνουσών στην ορολογία τους. Στο έργο Τα κλειδιά της Αστρονομίας ο Αλ-Μπιρουνί έχει κατάλογο αυτών των εργασιών, που μπορεί να ταξινομηθούν είτε ως σπουδές σαν μέρος των σχολίων στην Αλμαγέστη του Πτολεμαίου (όπως είναι οι εργασίες του αλ-Ναϋρίζι και του αλ-Καζίν, οι οποίες δείχνουν ειδικές περιπτώσεις του θεωρήματος του Μενελάου, όπως ο νόμος των ημιτόνων), είτε ως ανεξάρτητες εργασίες όπως:
 Η Μελέτη στη μορφή των τεμνουσών (Risala fi shakl al-qatta) του Ταμπίτ ιμπν Κουρρά.
 Το έργο Βγάζοντας το πέπλο του μυστηρίου από τη μορφή των τεμνουσών (Kashf al-qina' 'an asrar al-shakl al-qatta), πιο απλά γνωστό ως Το βιβλίο επί των τεμνουσών (Kitab al-shakl al-qatta) ή στην Ευρώπη ως Η μελέτη επί του πλήρους τετραπλεύρου. Η χαμένη αυτή μελέτη αναφέρεται από τον Αλ-Τουσί και τον Νασίρ αλ-Ντιν αλ-Τουσί.
 Εργασία του αλ-Σίτζι.
 Το έργο Tahdhib του Αμπού Νασρ ιμπν Ιράκ.
 Roshdi Rashed και Αθανασίου Παπαδοπούλου: Τα σφαιρικά του Μενελάου: πρώιμη μετάφραση και η έκδοση του al-Mahani'/al-Harawi. Είναι μία κριτική έκδοση στα Σφαιρικά του Μενελάου από Αραβικά χειρόγραφα, με ιστορικά και μαθηματικά σχόλια. De Gruyter, Series: Scientia Graeco-Arabica, 21, 2017, 890 pages.

Παραπομπές

Θεωρήματα στη Γεωμετρία
Ευκλείδεια επιπεδομετρία
Κατάλογος βραβεύσεων και υποψηφιοτήτων για τηλεοπτική σειρά Sherlock

To Sherlock είναι βρετανική τηλεοπτική σειρά αστυνομικού δράματος, η οποία απεικονίζει μια σύγχρονη εκδοχή των ιστοριών του Σερ Άρθουρ Κόναν Ντόυλ, που έχουν ως πρωταγωνιστή των Σέρλοκ Χολμς. Δημιουργήθηκε από τους Στίβεν Μόφατ και Μαρκ Γκέιτις και σε αυτήν πρωταγωνιστούν οι Μπένεντικτ Κάμπερμπατς και Μάρτιν Φρίμαν στους ρόλους των Σέρλοκ Χολμς και Δρ. Τζον Γουάτσον αντίστοιχα.

Η σειρά έλαβε υποψηφιότητες για διάφορα βραβεία, συμπεριλαμβανομένων των τηλεοπτικών BAFTA, Emmy και μιας υποψηφιότητας για Χρυσή Σφαίρα. Συνολικά, έλαβε 75 υποψηφιότητες, κερδίζοντας 30 βραβεία.

Παρακάτω αναλυτικά όλες τις υποψηφιότητες και βραβεύσεις της σειράς Sherlock ανά έτος.

Παραπομπές

Sherlock
Βραβεία
Κρασούνας Ρεθύμνης

Ο Κρασούνας είναι οικισμός της Κοινότητος Χουμερίου του Δήμου Μυλοποτάμου στην Περιφερειακή Ενότητα Ρεθύμης της Κρήτης. Σύμφωνα με την απογραφή του 2011 έχει 51 κατοίκους. Ο Κρασούνας βρίσκεται σε υψόμετρο 240 μέτρων. Το χωριό περιβάλλεται από ελαιόδεντρα και αμπελώνες. 

Ο Κρασούνας αναφέρεται τουλάχιστον από το 1333, οπότε και το χωριό προϋπήρχε. Το 1333 αναφέρεται ότι αποτελούσε έδρα επανάστασης, μαζί με το κοντινό χωριό Μαργαρίτες εναντίον των Βενετών, με αποτέλεσμα ο Δούκας της Κρήτης Λαυρέντιος Μοροζίνι να εκστρατεύσει εναντίον των δύο χωριών. Στο χωριό τότε κρύβονταν οι επαναστάτες αδελφοί Σηφόπουλοι ή Ξιφόπουλοι. Αν και οι επαναστάτες διέφυγαν, οι Βενετοί έκαψαν το χωριό.

Έλαβε το καθεστώς παραδοσιακού οικισμού το 1978 και έχει χαρακτηριστεί οικισμός υψηλής πολιτιστικής αξίας και από τότε οι ενετικές κατασκευές που σώζονται στο χωριό είναι προστατευόμενες. Χαρακτηριστική κατασκευή είναι ο πύργος Γερωνυμάκη, ο οποίος έχει χαρακτηριστεί ιστορικό διατηρητέο μνημείο. Πρόκειται για τετράεδρη κατασκευή με πυραμιδωτή απόληξη. Αποτελούσε μέρος ενός ευρύτερου κτιριακού συνόλου, του οποίου τμήματα μόνον σώζονται στον χώρο. Σύμφωνα με τα μορφολογικά της χαρακτηριστικά μπορεί να χρονολογηθεί στην περίοδο της Ενετοκρατίας και αποτελεί αξιόλογο δείγμα ενετικής αρχιτεκτονικής.

Παραπομπές 

Δήμος Μυλοπόταμου
Χωριά του νομού Ρεθύμνης
Λεύκες Κύθνου

Οι Λεύκες  είναι παραθαλάσσιος οικισμός της Κύθνου στη Τοπική Κοινότητα Δρυοπίδας στο Νομό Κυκλάδων. Βρίσκεται στο ανατολικό τμήμα του νησιού. Απέχει από τη Χώρα 9 χιλιόμετρα και 12 χιλιόμετρα από το Μέριχα. Στο παρελθόν λειτουργούσαν στην περιοχή τα μεταλλεία της εταιρίας του επιχειρηματία Ιωάννη Βαπτιστή Σερπιέρη. Σύμφωνα με την απογραφή του 1991 ο πληθυσμός τους είχε 1 μόνιμο κάτοικο. Στην απογραφή του 2001 δεν αναγράφονται μόνιμοι κάτοικοι στον οικισμό.  Με την απογραφή του 2011 ο πληθυσμός των Λευκών ανέρχεται στους 2 μόνιμους κατοίκους. Κοντά στον οικισμό βρίσκεται το εκκλησάκι του Αγίου Νικολάου.

Αξιοθέατα 
Στις Λεύκες σώζονται εγκαταστάσεις (αποθήκες, εργαστήρια, γραφεία κλπ.) των μεταλλείων που λειτουργούσαν στο παρελθόν. Η συγκεκριμένη τοποθεσία ονομάστηκε από τους ντόπιους Σπιτάρες.

Απογραφές πληθυσμού

Παραπομπές 

Χωριά της Κύθνου
Λιοτρίβι Κύθνου

Το Λιοτρίβι  είναι παραθαλάσσιος οικισμός της Κύθνου στη Τοπική Κοινότητα Δρυοπίδας στο Νομό Κυκλάδων. Βρίσκεται στο ανατολικό τμήμα του νησιού. Σύμφωνα με τις απογραφές του 2001 και του 2011 δεν αναγράφονται μόνιμοι κάτοικοι στον οικισμό.  Είναι σε κοντινή απόσταση από το Καλό Λιβάδι ή Καλό Λειβάδι.

Απογραφή Πληθυσμού

Παραπομπές 

Χωριά της Κύθνου
Σκύλος Κύθνου

Ο Σκύλος είναι παραθαλάσσιος οικισμός της Κύθνου στη Τοπική Κοινότητα Δρυοπίδας στο Νομό Κυκλάδων. Βρίσκεται στο νότιο τμήμα του νησιού και απέχει 20 χιλιόμετρα από τη Χώρα (Κύθνος). Παρόλο που στην απογραφή του 2001 δεν υπήρχαν μόνιμοι κάτοικοι, αλλά σύμφωνα με την απογραφή του 2011 ο πληθυσμός του οικισμού  ανήλθε στους 6 μόνιμους κατοίκους.

Απογραφές Πληθυσμού

Παραπομπές 

Χωριά της Κύθνου
Φλαμπούρια Κύθνου

Τα Φλαμπούρια ή Φλαμπουριάνι είναι παραθαλάσσιος οικισμός της Κύθνου στη Τοπική Κοινότητα Δρυοπίδας στο Νομό Κυκλάδων. Βρίσκεται στο δυτικό τμήμα του νησιού και απέχει 14 χιλιόμετρα από το Μέριχα, 6,5 χιλιόμετρα από τη Δρυοπίδα και 11 χιλιόμετρα από τη Χώρα (Κύθνος). Αποτελείται από παλαιά κτίσματα αλλά και από καινούριες κατοικίες. Σύμφωνα με την απογραφή του 1991 ο πληθυσμός τους ήταν στους 3 μόνιμους κατοίκους. Με την απογραφή του 2001 τα Φλαμπούρια ανήλθαν στους 8 μόνιμους κατοίκους. Με την απογραφή του 2011 ο πληθυσμός ανήλθε στους 16 μόνιμους κατοίκους.

Ιστορικά Στοιχεία 
Σε τοποθεσία κοντά στη παραλία Κάστελλα έχουν βρεθεί λείψανα αρχαίων οχυρώσεων.

Πολιτιστικά Στοιχεία 
Στην παραλία του οικισμού βρίσκεται η εκκλησία της Παναγίας της Φλαμπουριανής, η οποία είναι σημαντικό αξιοθέατο. Κάθε χρόνο, στις 23 Αυγούστου στη συγκεκριμένη εκκλησία διοργανώνεται πανηγύρι. Η Παναγία Φλαμπουριανή αναφέρεται στο ποίημα του Κωστή Παλαμά που ονομάζεται Οι τρεις αδελφές, μαζί με άλλες δύο σημαντικές εκκλησίες της Κύθνου, την Παναγία Κανάλα και την Παναγία Στρατηλάτισσα.

Απογραφή Πληθυσμού

Παραπομπές 

Χωριά της Κύθνου
Άγιος Στέφανος Κύθνου

Ο Άγιος Στέφανος  είναι ένας μικρός παραθαλάσσιος οικισμός και παραλία της Κύθνου στη Τοπική Κοινότητα Κύθνου στο Νομό Κυκλάδων.

Παρουσίαση 
Βρίσκεται στο ανατολικό τμήμα του νησιού και απέχει τόσο από τη Χώρα όσο και από τη Δρυοπίδα 17 χιλιόμετρα. Κατοικείται κυρίως το καλοκαίρι. Σύμφωνα με τις απογραφές των τελευταίων δεκαετιών είχε πληθυσμό 9 (1991), 3 (2001) και 8 μόνιμων κατοίκων ( απογραφή του 2011)  Στην παραλία του οικισμού βρίσκεται η εκκλησία του Αγίου Στεφάνου που γιορτάζει στις 27 Δεκέμβρη.

Το 1835 ο Γερμανός πανεπιστημιακός Ξάβερ Λάντερερ αναφέρει τον Άγιο Στέφανο μεταξύ των λιμανιών της Κύθνου.

Απογραφή Πληθυσμού

Παραπομπές 

Χωριά της Κύθνου
Αλλαγές γεωγραφικών ονομάτων στην Ελλάδα

Το ελληνικό κράτος έχει αντικαταστήσει πολλά γεωγραφικά και τοπογραφικά ονόματα μη-ελληνικής καταγωγής με ελληνικά ονόματα ως μέρος της πολιτικής και της ιδεολογίας του Εξελληνισμού. Ο κύριος στόχος της πρωτοβουλίας ήταν να αφομοιωθούν ή να αποκρυφθούν τοπωνύμια που κρίθηκαν ξένα και διχαστικά εναντίον της ελληνικής ενότητας ή θεωρήθηκαν ως "κακά ελληνικά". Τα ονόματα που θεωρήθηκαν ξένα ήταν συνήθως τουρκικής, αλβανικής και Σλαβικής προέλευσης. Οι περισσότερες αλλαγές τοπωνυμίων έγιναν στην βόρεια Ελλάδα και σε περιοχές όπου κατοικούσαν Αρβανίτες στην κεντρική Ελλάδα. Επίσης, τοπωνύμια ελληνικής καταγωγής μετονομάστηκαν σε τοπωνύμια με καταβολές από την Κλασική Ελλάδα.

Η πολιτική άρχισε μετά την ανεξαρτησία της Ελλάδας από την Οθωμανική Αυτοκρατορία στις αρχές της δεκαετίας του 1830. Συνεχίστηκε κατά την εδαφική επέκταση της Ελλάδας και συνέχισε στην ελληνική Δημοκρατία. Σήμερα, η χρήση των παλαιών τουρκικών, αλβανικών και σλαβικών τοπωνυμίων από αρχές, οργανώσεις και άτομα απαγορεύεται σύμφωνα με την ελληνική νομοθεσία.

Παραπομπές

Διαβάστε επίσης
Ελένη Κυραμαργιού, "Καινούρια Ονόματα - Καινούριος Χάρτης: Οι μετονομασίες των οικισμών της Ελλάδας, 1909-1928", Τα Ιστορικά, τχ. 52 (Ιούνιος 2010), σελ. 3-26.
Ελένη Κυραμαργιού, Καινούργια ονόματα - Καινούργιος χάρτης: ζητήματα μετονομασιών των οικισμών της Ελλάδας, 19ος-20ος αιώνας, Μεταπτυχιακή εργασία ειδίκευσης, Πανεπιστήμιο Κρήτης-Φιλοσοφική Σχολή-Τμήμα Ιστορίας και Αρχαιολογίας, Ρέθυμνο 2007.

Γεωγραφία της Ελλάδας
Ανώτατη Διοίκηση Ενώσεων Δημοσίων Υπαλλήλων

Η Ανώτατη Διοίκηση Ενώσεων Δημοσίων Υπαλλήλων (ΑΔΕΔΥ)  είναι συνδικάτο των εργαζομένων του ελληνικού δημοσίου τομέα.

Η ΑΔΕΔΥ ιδρύθηκε τον Μάιο του 1926 ως Συνομοσπονδία Δημοσίων Υπαλλήλων Ελλάδος η δραστηριότητα της  οποίας ανεστάλη κατά τη διάρκεια του καθεστώτος Μεταξά και επανιδρύθηκε τον Δεκέμβριο του 1947 ως ΑΔΕΔΥ.

Τα μέλη της ΑΔΕΔΥ αποτελούν οι υπάλληλοι των υπηρεσιών του δημοσίου, τα νομικά πρόσωπα δημοσίου δικαίου και οι ΟΤΑ. Ο αριθμός των μελών της υπολογίζεται σε περίπου 311.000 και συνολικά οι δημόσιοι υπάλληλοι είναι 565.454. Η συνομοσπονδία περιλαμβάνει 46 συνδικάτα. Υπάρχουν 47 περιφερειακά γραφεία. Η ηγεσία ανήκει στην Εκτελεστική Επιτροπή, η οποία αποτελείται από 17 μέλη: επτά από τα αριστερά κόμματα (τρία από τον ΣΥΡΙΖΑ, δύο από το ΚΚΕ, δύο από την ΑΝΤΑΡΣΥΑ), έξι από το ΠΑΣΟΚ και τέσσερα από τη δεξιά (Νέα Δημοκρατία).

Η ΑΔΕΔΥ είναι μετά την ΓΣΕΕ, η δεύτερη μεγαλύτερη συνδικαλιστική οργάνωση στην Ελλάδα. Η ΑΔΕΔΥ είναι μέλος της Ευρωπαϊκής Συνομοσπονδίας Συνδικάτων.

Ιστορία
Το συνδικαλιστικό κίνημα των δημοσίων υπαλλήλων στην Ελλάδα άρχισε να οργανώνεται από το δεύτερο μισό του 19ου αιώνα. Μεταξύ 1870 και 1880 δημιουργήθηκαν οι πρώτες ενώσεις των διαφόρων κλάδων του δημοσίου. Στη συνέχεια, ήταν απαραίτητος ο συντονισμός των ενεργειών όλων αυτών των φορέων. Έτσι, στις 2 Μαΐου 1926 ιδρύθηκε η Συνομοσπονδία Δημοσίων Υπαλλήλων Ελλάδος (ΣΔΥΕ) με έδρα την Αθήνα, η οποία όμως το 1931 διαλύθηκε δυνάμει νόμου που περιόριζε το δικαίωμα του συνεταιρίζεσθαι των δημοσίων υπαλλήλων, εξουσιοδοτώντας μόνο συνδικαλιστικές οργανώσεις ανά κλάδο υπηρεσίας. Για να παρακάμψουν τη νομοθεσία, οι οργανώσεις αυτές εξέλεξαν, το 1932, μια Κεντρική Επιτροπή Δημοσίων Υπαλλήλων (ΚΠΕ) για να συντονίσει τις δραστηριότητές τους.

Τον Μάιο του 1935, όλα τα σωματεία των δημοσίων υπαλλήλων διαλύθηκαν με νόμο. Και πάλι, ήδη από το 1936, οι δημόσιοι υπάλληλοι επανίδρυσαν συνδικάτα και ομοσπονδίες - συμπεριλαμβανομένου του ΣΔΥΕ, τον Μάρτιο του 1936. Ωστόσο, το Καθεστώς της 4ης Αυγούστου που ακολούθησε όχι μόνον διέλυσε όλες τις οργανώσεις των εργαζομένων, αλλά τις ποινικοποίησε. Την περίοδο αυτή συγκροτήθηκε νέο ΚΠΕ, παράνομα, που λειτούργησε μέχρι το 1944. Κατά τη γερμανική κατοχή, το ΚΠΕ ανέπτυξε έντονη δράση, προωθώντας μεγάλες απεργιακές κινητοποιήσεις δημοσίων υπαλλήλων και αντιστασιακές ενέργειες.

Το 1945, το άρθρο I της Συνθήκης της Βάρκιζας αποκατέστησε τις συνδικαλιστικές ελευθερίες. Ιδρύθηκαν πολυάριθμα σωματεία του δημόσιου τομέα, εθνικές ενώσεις και ομοσπονδίες. Αρκετά σωματεία και ομοσπονδίες συντόνιζε το ΚΠΕ, ενώ άλλα συγκρότησαν την ΑΔΕΔΥ. Το 1946 η ΑΔΕΔΥ και η ΚΠΕ συγχωνεύονται, επανασυστήνοντας τον ΣΔΥΕ.

Η έναρξη του εμφυλίου πολέμου διέκοψε τη λειτουργία του ΣΔΥΕ, τον Σεπτέμβριο του 1947. Τον Δεκέμβριο του ίδιου έτους, με πρωτοβουλία της Διδασκαλική Ομοσπονδία Ελλάδος, της Ομοσπονδίας Υπαλλήλων Δικαιοσύνης, της ΠΟΣΤ και 15 άλλους φορείς του δημοσίου, παρουσιάστηκε στο Πρωτοδικείο το καταστατικό του ΣΔΥΕ, αλλάζοντας την επωνυμία του σε ΑΔΕΔΥ. Το 1948 συνέρχεται η ΑΔΕΔΥ και πραγματοποιεί το 5ο Τακτικό Συνέδριό της.

Συνδικαλιστικές οργανώσεις στην Ελλάδα
Doraemon

Το Doraemon (ιαπωνικά: ドラえもん, Χέπμπορν: Doraemon) είναι ιαπωνικό μάνγκα και ανίμε που δημιουργήθηκε από τον μανγκάκα Φουτζίκο Φ. Φούτζιο. Κυκλοφόρησε από τις 8 Αυγούστου του 1969 μέχρι τις 23 Ιουνίου του 1996 από την Shogakukan.

Το μάνγκα κυκλοφόρησε σε 45 τόμους, και από αυτό έχει δημιουργηθεί μια πολύ επιτυχημένη ομώνυμη παιδική σειρά.

Πλοκή

Χαρακτήρες

Παραπομπές

Εξωτερικοί σύνδεσμοι 

 Επίσημη ιστοσελίδα (ιαπωνικά)

Σειρές anime
Σειρές manga
Anime και manga περιπέτειας
Υπερφυσικά anime και manga
Το σπίτι με τα μυστικά

Το σπίτι με τα μυστικά (Ισπανικά: La casa de al lado, Μετάφραση: Το διπλανό σπίτι) είναι μια ισπανικής γλώσσας τηλενουβέλα που παράγεται από τις Ηνωμένες Πολιτείες με βάση το τηλεοπτικό δίκτυο Telemundo Studios, του Μαϊάμι και του Μεξικού Argos Comunicación, παραγωγής του 2011. Είναι η νέα έκδοση του La familia de al lado ("Η διπλανή οικογένεια") Χιλιανής τηλενουβέλας του 2010. Πρωταγωνιστούν Γκαμπριέλ Πόρρας, Μαρίτσα Ροδρίγκες, Μιγκέλ Βαρόνι και Κάθεριν Σιατσόκε.

Υπόθεση
Οι Κόντε, είναι μια πλούσια και με επιρροή οικογένεια, που φαίνεται να έχει τα πάντα: χρήματα, δύναμη και μια όμορφη οικογένεια. Πρόσφατα σοκαρίστηκαν από μια τραγωδία όταν ο Αδόλφο, σύζυγος της μεγαλύτερης κόρης της οικογένειας, της Ιγνάσια, πέθανε πέφτοντας από το παράθυρο.

Εν τω μεταξύ, ο δίδυμος του Αδόλφου, ο Λεονάρδος, συνεχίζει να ζει στο αρχοντικό, πάνω σε αναπηρικό καροτσάκι. Όταν ο Γκονσάλο Ιμπάνιες παντρεύεται την Ιγνάσια, 6 μήνες αργότερα, αναγκάζεται να ξεδιπλώσει το μυστήριο, με το τι συνέβη στον Αδόλφο. Μυστηριώδη γεγονότα αρχίζουν να κατακλύζουν την οικογένεια των Κόντε, όταν ανακαλύπτουν ότι ο Αδόλφο είναι ζωντανός.

Στο διπλανό σπίτι ζει η Πιλάρ με τον σύζυγό της, Χαβιέρ και τα δύο παιδιά τους. Πίσω από τη λάμψη της οικογενειακής επιτυχίας και της ευτυχίας, υπάρχει μια ζοφερή πραγματικότητα και μυστικά που απειλούν να καταστρέψουν την οικογένεια Ρουίς και Κόντε. Ρομαντικές ίντριγκες αναπτύσσονται μεταξύ των γειτόνων, που συγχέονται επίσης τα μυστήρια, την ένταση, τους κινδύνους και την αγωνία.

Κάστ 
Μαρίτσα Ροδρίγκες ως Πιλάρ Αρισμέντι Φίστερα ντε Ρουίς /Ρακέλ Αρισμέντι Φίστερα
Γκαμπριέλ Πόρρας ως Γκονσάλο Ιμπάνιες Ριβέρο-Γκαγιέγος/Ινιάκι Μόρα Βεργάρα/Ρομπέρτο Ακόστα Ερασουρίς
Μιγκέλ Βαρόνι ως Χαβιέρ Ρουίς
Κάθεριν Σιατσόκε ως Ιγνάσια Κόντε Σπένσερ ντε Ιμπάνιες
Νταβίντ Τσοκάρρο ως Αδόλφο Ακόστα Ερασουρίς/Ισμαέλ Μόρα/Λεονάρδο Ακόστα Ερασουρίς/Ιβάν Μόρα
Ντανιέλ Λούγο ως Ρενάτο Κόντε Βαλντιβιέσο
Φελίσια Μερκάδο ως 'Έυα Σπένσερ ντε Κόντε
Κάρλα Μονρόιγ ως Ρεμπέκα Αρισμέντι Φίστερα
Χιμένα Ντούκε ως Καρόλα Κόντε Σπένσερ
Χόρχε Λουίς Πίλα ως Ματίας Σάντα Μαρία Ουρτάδο
Ορλάντο Φουντιτσέλι ως Σεμπαστιάν Ανδράδε
Ανχέλικα Μαρία ως Σεσίλια Φίστερα χηρ. ντε Αρισμέντι
Χένρι Σάκκα ως Ιγκόρ Μόρα
Σοφία Λάμα ως Ίλντα Γκονσάλες ντε Κόντε
Ροσαλίντα Ροδρίγκες ως Κάρεν Ορτέγα
Γκαμπριέλ Βαλενσουέλα ως Εμίλιο Κόντε Σπένσερ
Έκτορ Φουέντες ως Νιμπάλδο Ερνέστο Γκονσάλες ντε λα Τόρρε
Βίβιαν Ρουίς ως Γιολάντα Σάντσεζ ντε Γκονσάλες
Αλεξάντρα Πομάλες ως Αντρέα Ρουίς Αρισμέντι
Αντρές Κοτρίνο ως Ντιέγο Ρουίς Αρισμέντι
Μάρτα Παμπόν ως Μαμπέλ Μόρα
Μιγκέλ Αουγούστο Ροδρίγκες ως Ομάρ Μπλάνκο
Άριελ Τεχίδο ως Ντανίλο Σάλας

Βραβεία και υποψηφιότητες

Προβολή

Βόρεια & Νότια Αμερική, Καραϊβική

Ευρώπη, Αφρική, Ασία

Παραπομπές

Εξωτερικοί σύνδεσμοι 

 Official La Casa de al Lado Website (Spanish)
 La Casa de al Lado Mobile Site (Spanish)
 La Casa de al Lado iPhone and iPad Novelas App with La Casa de Al Lado (Spanish)
 Seriesnow (English)
 Club de Noveleras (Spanish)

Αμερικανικές ισπανόφωνες τηλεοπτικές σειρές
Τηλενουβέλες
Απόκριση Κύθνου

Η Απόκριση ή Απόκρουση είναι παραθαλάσσιος οικισμός της Κύθνου στη Τοπική Κοινότητα Κύθνου στο Νομό Κυκλάδων. Βρίσκεται στο βορειοδυτικό τμήμα του νησιού, απέχει από το Μέριχα 9,4 χιλιόμετρα και από τη Χώρα (Κύθνος) 4,4 χιλιόμετρα. Σύμφωνα με την απογραφή του 1991 δεν είχε μόνιμους κατοίκους αλλά με την απογραφή του 2001 ο πληθυσμός της Απόκρισης ανήλθε στους 2 μόνιμους κατοίκους. Με την απογραφή του 2011 ο πληθυσμός ανήλθε στους 11 μόνιμους κατοίκους. Κοντά στον οικισμό, βρίσκεται το βρυόκαστρο που ήταν η αρχαία πρωτεύουσα του νησιού, όπου είχε γίνει κατοικήσιμη από τον 10ο π.Χ. έως και τον 6ο-7ο μ.Χ. αιώνα. Στη τοποθεσία αυτή ανακαλύφτηκαν διάφορα ευρήματα  (επιτύμβια ανάγλυφα, επιγραφές κλπ.). Οι χρόνιες ανασκαφές αποκάλυψαν ένα ασύλητο ιερό της κλασσικής ελληνιστικής περιόδου.

Απογραφή Πληθυσμού

Παραπομπές 

Χωριά της Κύθνου